Odokotela Bakhalala Umsebenzi Kuvalwe IzibhedlelaNhlolanja 15, 2017Odokotela esibhedlelaIzibhedlela ezikhulu elizweni ngoLwesithathu bezivale ezinye ingatsha zazo kulandela ukukhalala umsebenzi okwenziwe ngodokotela abasanda kuqalisa umsebenzi, ama junior doctors ngeSilungu.Inhlanganiso yabodokotela eye Zimbabwe Hospital Doctors’ Association ithi ukutshengisela lokhu kuphumelele kakhulu ngoba izibhedlela ezifana le Mpilo, Parirenyatwa le Harare zivale ingatsha ezelapha abantu kwavulwa ezinye ingatsha zezibhedlela kodwa kulabodokotela abalutshwana akade beselapha abangene kungozi yesiphangiphangi, iemergency ngeSilungu.Odokotela laba balezikhalazo ezimbalwa ezigoqela ukuqatshwa nxa beqeda izifundo, ukungezelelwa kwemali yama allowance lokuphiwa imvumo yokungenisa impahla elizweni kungelamthelo we duty.Sokuyinhlalayenza ukuthi odokotela bakhalale umsebenzi ngezikhalazo ezifanayo uhulumende angazilungisisi.Imizamo yokukhuluma lohulumende ngaloludaba yehlule. Kodwa ilunga lenhlanganiso elwela ilungelo labodokotela, eye Zimbabwe Doctors for Human Rights, uNkosazana Sikhulilwe Ngwenya, utshele iStudio 7 ukuthi bayalisekela inyathelo elithethwe ngabodokotela."Thina njengabo dokotela abaphansi kwenhlanganiso ye Zimbabwe Doctors For Human Rights siyavumelana lokwenziwa ngodokotela la ngoba ukuthi babe besebenza bethola imali engahambelani leholo labo yikwephula amalungelo abo lokho."Ingxoxo loNkosazana Sikhululiwe NgwenyaIdale Likhipha I-Warrant of Arrest Yokubopha Ilunga leMDC-TInkantolo kuZanu PF: Tshiyanani Labafundi LababalisiUmanyano weMDC Alliance Uthi Sokumele iSADC Ingenele Kwezokhetho eZimbabweUkuswelakala Kwemali Kuyaqhubekela Phambili eZimbabwe
